饒娥廟祀神歌  其一
作者：馬廷鸞
朝代：宋

paragraphs: 日吉兮辰良，芳菲菲兮滿堂。
蕙殽烝兮蘭藉，奠桂酒兮椒漿。
靈連蜷兮既留，爛昭昭兮未央。
駕飛龍兮于征，邅吾道兮鄉之長城。
波滔滔兮淚盈盈，望汾潭兮磐石橫。
僊灘兮揚靈，揚靈兮未極，隠思君兮太息。
朝馳騖兮江之潯，夕弭節兮縣西之側，待娥不來兮使我心惻。